|  |  |  |  |  |
| --- | --- | --- | --- | --- |
|  | UNIVERZITA KOMENSKÉHO V BRATISLAVEFAKULTA MANAGEMENTU KATEDRA INFORMAČNÝCH SYSTÉMOV | | |  |
| Odbojárov 10  P.O.Box 95  820 05 Bratislava 25  SLOVAK REPUBLIC |  | Tel:02/50117 488  Fax: 02/50117 527  E-mail: [sd@fm.uniba.sk](mailto:sd@fm.uniba.sk)  <http://www.fm.uniba.sk> |

V Bratislave 28. apríla 2009

*Posudok recenzenta diplomovej práce:*

**Možnosti platby za tovar a služby v prostredí internet**

*Diplomant:* ***Martin Valdner***

*Vedúci diplomovej práce: Ing. Vincent Karovič, PhD.*

*Recenzent diplomovej práce doc. RNDr. Michal Greguš, PhD.*

*Rok:*  2009

# Prístup študenta k riešeniu diplomovej práce

Oblasť elektronického obchodu dokumentuje pozitívny vývoj, a to aj napriek zhoršenej situácii na finančnom trhu v závere minulého roka. Práca analyzuje možnosti, ktoré majú internetoví obchodníci pri prijímaní platieb od svojich zákazníkov v prostredí internetu s ohľadom na bezpečnosť, funkcionalitu ale aj finančnú náročnosť prevádzky týchto systémov v elektronickom obchode. Práca vyčerpávajúcim spôsobom rieši zadanú úlohu a autor v nej využíva dostupné pramene a literatúru z oblasti danej problematiky. Okrem bohatého množstva zdrojov uvedených v závere práce, boli pri písaní využité aj technické špecifikácie jednotlivých služieb.

# Metodický postup riešenia úlohy

Diplomová práca je logicky stavaná a autor v nej využíva vhodné metódy riešenia danej témy.

Práca v prvej časti uvádza základné teoretické východiská problematiky obchodovania a rozoberá problematiku elektronického obchodu.

V druhej časti práca analyzuje možnosti online platieb poskytované slovenskými bankami, ich výhody a nevýhody.

V tretej časti analyzuje autor možnosti prijímania platobných kariet na internete. Prehľad obsahuje platobné brány, ktoré sú poskytované slovenskými komerčnými bankami.

V záverečnej časti práce sú zhrnuté odporúčania pre internetových obchodníkov pri výbere platobného systému ktorý, budú využívať vo svojom elektronickom obchode.

# Dosiahnuté výsledky

Prínos práce vidím v rozsiahlej a podrobnej analýze slovenského bankového sektoru a jeho možností platobných operácii prostredníctvom internetu. Práca predkladá obchodníkom na základe analýz odporúčania pre implementáciu konkrétnych riešení platobných systémov do svojich elektronických obchodov.

# Formálne náležitosti

Práca je logicky stavaná, prehľadne štruktúrovaná. Práca v rozsahu 85 strán + prílohy, je členená na 8 hlavných častí (*Úvod, Obchod, Možnosti online platieb poskytované slovenskými bankam,i Možnosti prijímania platobných kariet na internete, Odporúčania pre internetových obchodníkov,* *Záver, Zoznam bibliografických odkazov, Zoznam príloh*), ktoré sa ďalej členia podrobnejšie. V práci sa vyskytujú drobné gramatické chyby a preklepy. Celková úroveň formálnych náležitostí je výborná.

Diplomová práca ako celok zodpovedá požiadavkám, ktoré sú kladené na tento typ prác. Preto odporúčam diplomovú prácu ***Martina Valdnera*** na obhajobu pred komisiou pre štátne skúšky na Fakulte managementu.

Skúste charakterizovať možné riziká zneužitia platieb prostredníctvom platobných kariet v prostredí siete internet.

Aký je rozdiel medzi phishing a phrarming-om? Skúste uviesť nejaké zaujímavé útoky a ako sa banky voči nim bránia.

*doc. RNDr. Michal Greguš, PhD.*